બોસ્ટનમાં હોવ અને એના જગવિખ્યાત ફિલહાર્મોનિક ઓર્કેસ્ટ્રાની વાત કર્યા વગર કેમ રહેવાય?! આજે માંડીએ આ સાંસ્કૃતિક શિરમોર ઘટનાની વાત. આ મધુર સૂરસરવાણી અસ્તિત્વમાં કઈ રીતે આવી અને એની વિશ્વભરમાં પ્રસિદ્ધિ કઈ રીતે થઇ એ વિશે વાત કરીએ. એક લેખલંબાઈમાં આ તોતિંગ ઇતિહાસને સમાવવો અઘરો છે. 1979ની સાલમાં બોસ્ટન અને એની આસપાસ રહેતા સ્વરશિલ્પીઓએ ભેગા થઈને સંગીતસર્જન અને એને લગતી પ્રવૃત્તિઓ કરવાનું નક્કી કર્યું. આ તમામ શિલ્પીઓમાંથી બેન્જામિન ઝેન્ડર નામના એક અજીબોગરીબ સંગીતકારે આ પ્રવૃત્તિને અંજામ આપ્યો. આ પ્રવૃત્તિને બે હિસ્સામાં પાર પાડવાનું નક્કી કરાયું.